b'\n_START_ARTICLE_\nHeterodoksi\n_START_PARAGRAPH_\nHeterodoksi (h\xc3\xa9terodoks; gr. "af en anden mening", modsat ortodoks "af den rette mening")  anvendes i den kirkelige sprogbrug til at betegne en opfattelse, som p\xc3\xa5 mere underordnede punkter afviger fra den inden for kirkesamfundet g\xc3\xa6ldende. _NEWLINE_Blandt protestanter er heterodoksi eller vrangl\xc3\xa6re et mildere begreb end h\xc3\xa6resi (k\xc3\xa6tteri), der bruges om v\xc3\xa6sentlige vildfarelser med hensyn til l\xc3\xa6resp\xc3\xb8rgsm\xc3\xa5l; en katolik derimod kan ikke godkende denne distinktion, idet enhver afvigelse fra kirkens l\xc3\xa6re for ham er h\xc3\xa6resi._NEWLINE_Ordet anvendes ogs\xc3\xa5 inden for f.eks. videnskaben til at karakterisere tankegange, der er i strid med hovedstr\xc3\xb8mningen p\xc3\xa5 omr\xc3\xa5det. S\xc3\xa5ledes anvendes begrebet heterodoks \xc3\xb8konomi for at betegne forskellige retninger, der afviger fra den almindeligt anvendte mainstream-\xc3\xb8konomiske tankegang.'